**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

# ELŐTERJESZTÉS

**a Martfű Városi Művelődési Központ és Könyvtár alapító okiratának módosítására**

Martfű Város Önkormányzata Képviselő-testületének

2014. február 5-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

 Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

Az államháztartásról szóló törvény végrehajtásáról szóló 368/2011.(XII.31.) korm. rendelet alapján 2014. január 1. napjától a költségvetési intézmények alaptevékenységeinek szakfeladat szerinti besorolása megszűnt, azokat kormányzati funkciók szerint kell besorolni.

Megszűnt továbbá ezen szervek gazdálkodási besorolása is.

A kormányrendelet szerint a bejegyzett szakfeladatokat a Magyar Államkincstár hivatali eljárás keretében sorolta át kormányzati funkciókba, illetve törölte a gazdálkodási besorolást, így alapító okirat módosítására sincs szükség.

Az alapító okiratokat csak abban az esetben kell módosítani, ha a meglévő kormányzati funkciót törölni kell, vagy új kormányzati funkció bejegyzése szükséges.

A Martfű Városi Művelődési Központ és Könyvtár alapító okiratát felülvizsgálva megállapítottuk, hogy abban a nemzeti ünnepekhez kapcsolódó, valamint az önkormányzati rendezvények kormányzati funkcióit szerepeltetni kell.

 Ennek megfelelően kérem a Tisztelt Képviselő-testületet, hogy az alapító okirat módosítását, és az egységes szerkezetű alapító okiratot az előterjesztés melléklete szerint szíveskedjen elfogadni.

Határozati javaslat:

Martfű Város Önkormányzata Képviselő-testületének

……./2014.(….) Ö. határozata

A Martfű Városi Művelődési Központ és Könyvtár alapító okiratának módosításáról

Martfű Város Önkormányzatának Képviselő-testülete megtárgyalta a Martfű Városi Művelődési Központ és Könyvtár alapító okiratának módosításáról szóló előterjesztést, és az alapító okirat módosítását, valamint az egységes szerkezetű alapító okiratot a határozat melléklete szerint jóváhagyólag elfogadja.

Az alapító okiratban foglalt változást a törzskönyvi nyilvántartásban át kell vezetni.

Felelős: Szász Éva jegyző

Határidő: a testületi döntést követő 15. nap

Erről értesülnek:

1. JNSZ Megyei Kormányhivatal

2. Valamennyi képviselő helyben

Martfű, 2014. január 29.

 Dr Kiss Edit

 polgármester

Látta: Szász Éva

 jegyző